 Habakọk 2  Nebe m na-anọ eche nche ka m ga na-eguzo, m ga na-anọkwa nelu mgbidi siri ike; m ga-anọ na nche ka m hụ ihe ọ ga-esi nọnụ m kwuo nakwa ihe m ga-aza mgbe ọ dọrọ m aka ná ntị.Jehova wee zaa m, sị: Dee ọhụụ a ede, depụtakwa ya nke ọma nelu mbadamba nkume, ka onye na-agụ ya wee gụọ ya were were.Nihi na ọhụụ a bụ maka oge a kara aka, o jikwa ọsọ na-eru ọgwụgwụ ya, ọ gaghị agha ụgha. Ọ bụrụgodị na o gbuo oge, na-atụ anya ya; nihi na ọ ga-emezurịrị. Ọ gaghị anọ ọdụ.Lee! Mkpụrụ obi ya afụliwo onwe ya elu; o zighị ezi nime onwe ya. Ma onye ezi omume ga-esi nikwesị ntụkwasị obi ya dị ndụ.Nihi na mmanya na-aghọ aghụghọ, dimkpa na-anya isi; ọ gaghịkwa eru ihe mgbaru ọsọ ya, ya bụ, onye mere ka mkpụrụ obi ya saa mbara dị ka Shiol, onye yikwara ọnwụ, onye afọ na-adịghị eju eju. Ọ na-achịkọtakwara onwe ya mba niile, na-achịkọtakwara onwe ya ndị niile.Ọ bụ na ndị a niile agaghị eji ya na-atụ ilu, na-akwa ya emo, na-ekwukwa ihe na-adịghị mma banyere ya? Ndị mmadụ ga-asịkwa,Ọ bụ na ndị na-anara gị ọmụrụ nwa agaghị ebili na mberede, ọ bụ na ndị na-enusi gị aka ike agaghịkwa eteta, i wee ghọọrọ ha ihe nkwakọrọ?Ebe ọ bụ na i bukọọrọ ihe ọtụtụ mba, ndị niile fọdụrụ ná mba ndị ahụ ga-ebukọrọ ihe gị, nihi ọbara ndị mmadụ ị wụfuru nakwa nihi ihe ike i mesoro elu ala, obodo ahụ na ndị niile bi nime ya.Ahụhụ ga-adịrị onye na-enwetara ụlọ ya uru ọjọọ, iji kpaa akwụ ya nebe dị elu, ka e wee napụta ya nọdachi!Ị kpawo nkata ọjọọ nke wetaara ụlọ gị ihe ihere, bụ igbuchapụ ọtụtụ ndị; mkpụrụ obi gị na-emekwa mmehie.Nihi na nkume ga-esi ná mgbidi kwaa ákwá arịrị, ntụhie ga-esikwa nelu ụlọ zaghachi ya.Ahụhụ ga-adịrị onye na-eji mwụfu ọbara na-ewu obodo, onye ji ajọ omume mee ka obodo guzosie ike!Lee! Ọ bụghị Jehova nke ụsụụ ndị agha na-eme ka ọkụ gbaa ihe niile ndị mmadụ dọgbuuru onwe ha nọrụ, na-emekwa ka mba dị iche iche rụtara onwe ha ike ọgwụgwụ nefu?Nihi na ụwa ga-ejupụta nịmara ebube Jehova dị ka mmiri na-ekpuchi oké osimiri.Ahụhụ ga-adịrị onye na-enye ndị ibe ya ihe ka ha ṅụọ, na-atụkwasị ya ọnụma ya na iwe ya, iji mee ka ha ṅụbiga mmanya ókè, ka o wee kirie ọtọ ha.Ihere ga-eju gị afọ, ọ bụghị otuto. Gị onwe gị kwa ṅụọ ihe ọṅụṅụ, ka e werekwa gị dị ka onye a na-ebighị úgwù. Iko dị naka nri Jehova ga-abịara gị, ùgwù gị ga-akpụkwa nala;nihi na ihe ike i mere Lebanọn nakwa mbibi i bibiri ụmụ anụmanụ ndị na-emenye ha ụjọ ga-ekpuchi gị, nihi ọbara ndị mmadụ ị wụfuru nakwa nihi ihe ike i mesoro elu ala, obodo ahụ na ndị niile bi nime ya.Olee uru ihe oyiyi a pịrị apị na ihe oyiyi a wụrụ awụ na onye na-ezi ozizi ụgha bara nke mere onye rụrụ ya ji rụọ ya, nke mere o ji tụkwasị ya obi, o wee mee chi na-abaghị uru, bụ ndị na-adịghị ekwu okwu?Ahụhụ ga-adịrị onye na-asị mkpirisi osisi: Teta! onye na-asịkwa nkume na-apụghị ikwu okwu: Teta! Ya onwe ya ga-enye ntụziaka! Lee! E ji ọlaedo na ọlaọcha machie ya, ume ndụ ọ bụla adịghị nime ya.Ma Jehova nọ nụlọ nsọ ya. Derenụ duu nihu ya, unu ụwa dum! 